નોંધનીય છે કે નિર્ભયા કાંડના ચાર દોષિતોમાંથી અક્ષય કુમાર સિંહે (31) સુપ્રીમ કોર્ટના પાંચ મે, 2017 ચુકાદા વિરુદ્ધ પુર્નવિચાર અરજી દાખલ નથી કરી. અક્ષય કુમાર સિંહના વકીલ એ.પી. સિંહે જણાવ્યું હતું કે અક્ષયે હજી સુધી પુર્વવિચાર અરજી દાખલ નથી કરી પરંતુ અમે હવે અરજી દાખલ કરીશું. મુખ્ય ન્યાયાધીશ દીપક મિશ્રા, ન્યાયાધીશ આર. ભાનુમિત અને ન્યાયાધીશ અશોક ભૂષણની ખંડપીઠ મુકેશ (29), પવન ગુપ્તા (22) અને વિનય શર્મા તરફથી દાખલ કરવામાં આવેલી અરજી પર પોતાનો નિર્ણય સંભળાવશે.